User:Sindhri1/sandbox

شرم جهڙي ڳاله آهي اسان جا سنڌي ، سنڌين ڀتاخورن کان تنگ اچي سنڌ ڇڏڻ تي مجبور ، اهي سنڌي ڀتا خور انهن حرڪتن کان باز نه آيا ته غير سنڌي هڪ ڏينهن انهن ڀتاخورن کي جيڪب آباد ڇا سنڌ جي ڪنهن به شهر مان ائين ئي ڪڍندا جيئن اهي اڄ سنڌي هندن کي ڪڍي رهيا اهان وڏي افسوس جي ڳاله آهي ته مهاجرن مان سنڌي قوم سبق نسکي سگهي آهي اسين سنڌي قومپرست ٿا سڏرايون پر نه اهو غلط آهي اسين قومپرست نٿا ٿي سگهون قومپرست ته مهاجر آهن هو پنهنجن جي لاءِ ڪيئن ٿا وڙهن توهان انهن مان سکو نه ته توهان جهڙي ڀتا خورن جي ڪري نه رڳو سنڌي قوم جو وقار ڪري تو پر سنڌي قوم بدنام ٿي رهي آهي

جيڪب آباد ۾ بدامني ۽ ڀتاخوري کان تنگ اچي هندو برادري جا 100 کان وڌيڪ خاندان سنڌ ڇڏي هند هليا ويا، جيڪب آباد کان انڊيا ياترا تي ويندڙ 400 ماڻهن جي جٿي مان 150 خاندان هميشه جي لاءِ سنڌ ڇڏي هند هليا ويا

جيڪب آباد (ڊ ر) جيڪب آباد ۾ بدامني ۽ ڀتا خوري کان تنگ اچي هندو برادري جا 100 کان وڌيڪ خاندان سنڌ ڇڏي هند هليا ويا، جيڪب آباد کان انڊيا ياترا تي ويندڙ 400 ماڻهن جي جٿي مان 150 خاندان هميشه جي لاءِ سنڌ ڇڏي هند هليا ويا، خبر موجب جيڪب آباد ۾ بدامني ۽ ڳچ عرصي کان ڦر ۽ ڌاڙن جي مزاحمت دوران هندو برادري جا اهم ۽ نوجوان قتل ٿي وڃڻ ۽ شهر ۾ اقليتي برادري کان ڀتا وصول ٿيڻ سبب هندو برادري جا 150 خاندان گذريل ڏينهن جيڪب آباد کان انڊيا روانو ٿيندڙ هندو برادري جو 400 ماڻهن تي ٻڌل جٿو سردار سنگهه ۽ سنتوش ڪمار جي اڳواڻي ۾ جيڪب آباد کان انڊيا ياترا تي ويندڙ جٿي سان گڏجي روانا ٿي ويا. جنهن ۾ 150 خاندان بدامني ۽ ڀتا خوري کان تنگ اچي هميشه جي لاءِ جيڪب آباد ڇڏي انڊيا روانا ٿي ويا آهن. جيڪب آباد کان انڊيا ويندڙ400 ماڻهن جو جٿو شهر جي اهم روڊ رستن يا پنهنجي گهرن کان نڪرڻ بجاءِ شهر مان گذرندڙ ڪوئيٽا روڊ جي گلاب ماڇي پاڙي ڀرسان قائم عباس رائيس مل اندر ڪوچز بيهاري ان ۾ پنهنجو سامان رکي ۽ اتان ئي ڪوچ سروس واري گاڏين ۾ سوار ٿي جيڪب آباد کان انڊيا لاءِ روانا ٿي ويا. جٿي واريون گاڏيون لاهور واگها بارڊر تي پهچنديون جتان انڊيا جي لوڪل گاڏين تي چڙهي 400 ماڻهون امر تسر پهچندا، جٿي ۾ شامل پرديپ ڪمار، انيل ڪمار، اجيت راءِ، سنتوش ڪمار ۽ سردار سنگهه سميت 400 ماڻهن جي جٿي مان ڪيترن ئي هندو برادري جي ماڻهن ٻڌايو ته اسان 40 ڏينهن جي ويزا تي انڊيا ياترا تي وڃي رهيا آهيون پر ان مان اجيت راءِ سميت اشوڪ ڪمار، پپو مل، انوپ ڪمار عرف امر ۽ ٻين چيو ته 400 ماڻهن جي جٿي ۾ شامل 150 خاندان اتي ئي هميشه جي لاءِ رهي پوندو،، صرف ان لاءِ ظاهري طور تي نه پيا ٻڌايون ته اسان جي ويزا ۾ وڏا مسئلا ٿي ويندا آهن ۽ آئندا جي لاءِ پوئتي رهيل هندو برادري جي ملڪيتن تي قبضا ڪري وڌيڪ ٽارچر ڪيو ويندو آهي ۽ هميشه جي لاءِ اتي رهندڙ هندو برادري سان ڪاروباري واپار تي وڏو اثر پوندو آهي ۽ انهن سان ڏيتي ليتي گهٽ ڪئي ويندي آهي. هنن چيو ته هتي اهڙا به لوفر ماڻهو آهن جنهن کي گهر ۾ ماني ڪونه ملندي آهي اهي به هندو برادري جي ڪاروباري ماڻهن کان ڀتا وصول ڪندا آهن. سڌي طرح ڀتو نه ڏيڻ جي صورت ۾ پوءِ ڦر ۽ ڌاڙا ڪندي اسان کي حراسان ڪيو ويندو آهي ۽ ڦر ڌاڙن دوران مزاحمت تي اسان جا ڪيترائي نوجوان ۽ اسان جا ناليوارا ڊاڪٽر به قتل ڪيا ويا آهن. هنن چيو ته اسان جي رهيل اقليتي برادري کي تحفظ ڏنو وڃي جيڪي هن جيڪب آباد شهر جو سينگار بڻيل آهن ۽ هتان جي ڪاروبار سبب ضلعي کي ترقي واري راهه تي هلائي رهيا آهن. --Sindhri1 (talk) 06:16, 25 September 2013 (UTC)